נוסח לדיון בוועדה ב-7.11.17

תקנות מחלות בעלי חיים (דיג), התשע"ז - 2017

בתוקף סמכותי לפי סעיפים 22(א)(5א) ו- (14) ו- 28(א1) לפקודת מחלות בעלי חיים [נוסח חדש], התשמ"ה -1985[[1]](#footnote-2) (להלן – פקודת מחלות בעלי חיים), ולפי סעיף 9 לפקודת הדיג, 1937[[2]](#footnote-3) (להלן- פקודת הדיג), ובאישור ועדת הכלכלה של הכנסת לפי סעיף 22(ג) לפקודת מחלות בעלי חיים לעניין תקנות 2(2) ו-9 לתקנות, ולפי סעיף 2(ב) לחוק העונשין, התשל"ז-1977[[3]](#footnote-4) (להלן – חוק העונשין) למעט לעניין תקנה 11, אני מתקין תקנות אלה:

|  |  |  |  |  |  |
| --- | --- | --- | --- | --- | --- |
|  |  | | פרק א' : פרשנות | | |
| הגדרות |  | | בתקנות אלה - | | |
|  |  | | "גורם מוסמך" - כל אחד מאלה או מי שהוא הסמיכו לכך בכתב: | | |
|  |  | | 1. המנהל הכללי של המשרד להגנת הסביבה; | | |
|  |  | | 1. המנהל הכללי של משרד הבריאות; | | |
|  |  | | 1. מנהל החברה הממשלתית לחקר ימים ואגמים לישראל; | | |
|  |  | | "דיג" - שליית שלל דיג ממקווה מים, לרבות איסופם מן החוף, בין שהם חיים ובין שהם מתים, למעט דיג לצריכה עצמית; | | |
|  |  | | "דיג לצריכה עצמית" - שליית שלל דיג שמשקלו הכולל אינו עולה על 5 ק"ג ליום או במשקל העולה על 5 ק"ג ובלבד שלא יכיל יותר משני דגים ליום והוא מיועד לצריכה עצמית בלבד; | | |
|  |  | | "המנהל" – מנהל השירותים הווטרינריים במשרד או מי שהוא הסמיכו לעניין תקנות אלה, כולן או חלקן; | | |
|  |  | | "המשרד" – משרד החקלאות ופיתוח הכפר; | | |
|  |  | | "זיהום מים" - כהגדרתו בסעיף 20א לחוק המים, התשי"ט – 1959[[4]](#footnote-5); | | |
|  |  | | "חוק המזון" - חוק הגנה על בריאות הציבור (מזון), התשע"ו-2015[[5]](#footnote-6); | | |
|  |  | | "מי שתייה" - כהגדרתם בסעיף 52א לפקודת בריאות העם, 1940[[6]](#footnote-7); | | |
|  |  | | "מקווה מים" – כל אחד מאלה: ים, נחל, אגם, מאגר מים, למעט פארק דיג ומשק חקלאי לגידול דגים למאכל; | | |
|  |  | | "קרח" – צורתם המוצקה של מי שתיה או של מי ים שאינם מי נמל או מאזור אסור כהגדרתו בתקנה 5, וללא תוספת חומרים משמרים; | | |
|  |  | | "רישיון" – רישיון דיג או רישיון לספינה, לפי העניין; | | |
|  |  | | "רישיון דיג"- רישיון לדוג דגים שניתן לפי פקודת הדיג; | | |
|  |  | | "רישיון לספינה"- רישיון לכלי שיט המשמש לדיג שניתן לפי פקודת הדיג; | | |
|  |  | | "שיווק" - העברה לאחר בין בתמורה ובין שלא בתמורה; | | |
|  |  | | "שלל דיג"- בעלי חיים החיים במים, למעט יונקים ימיים. | | |
|  |  | | פרק ב': טיפול בשלל דיג | | |
| החזקת שלל דיג בכלי שיט |  | | לא יחזיק אדם בכלי שיט שלל דיג אלא בתנאים אלה: | | |
|  |  |  | | המשטח והציוד הבא במגע עם שלל הדיג עשוי חומר שאינו סופג, הוא ניתן לניקוי וחיטוי בנקל והוא אינו חלוד; | |
|  |  | (2) | | כלי השיט נקי ומתבצעת בו הדברה למניעת מזיקים; | |
|  |  | (3) | | בכלי השיט אין בעלי חיים למעט שלל דיג; | |
|  |  | (4) | | האזור שמוחזק בו שלל הדיג נקי, ומבנהו מונע מגע של שלל הדיג עם מי שיפוליים כהגדרתם בתקנות הנמלים (מעגנות), התשע"א-2010[[7]](#footnote-8), שפכים, עשן, דלק, שמנים, גריז וכל זיהום אחר העלול לפגוע בבריאות הציבור; | |
|  |  | (5) | | שלל הדיג מוחזק בכלי קיבול (להלן- מכל) נקי ועשוי חומר שאינו סופג ושניתן בקלות לניקוי ולחיטוי; | |
|  |  | (6) | | שלל הדיג יופרד מכל חומר אחר, לרבות מיני הדגים הרעילים למאכל בני אדם המנויים בתוספת הראשונה טרם הכנסתו למכל ויכוסה בקרח לאחר הכנסתו למכל; | |
|  |  | (7) | | שלל הדיג מצונן לטמפרטורה שאינה עולה על 4 מעלות צלזיוס. | |
| שמירת מסמכים |  | | מי שעושה שימוש בכלי שיט לדיג חייב לשמור אצלו את הרישיון לספינה או את העתקו אם אינו בעל הרישיון ואת רישיון הדיג. | | |
|  |  | | פרק ג': דיג במים מזוהמים | | |
| הודעה על זיהום |  | | נוכח לדעת גורם מוסמך כי קיים זיהום מים במקווה מים, יודיע למנהל לפי הטופס שבתוספת השניה. | | |
| הכרזה על אזור אסור לדיג |  | | 1. ראה המנהל שקיים חשש של סיכון בריאות הציבור כתוצאה מדיג במקווה מים שיש בו זיהום מים, רשאי הוא, לאחר התייעצות עם ראש שירותי בריאות הציבור במשרד הבריאות או מי שהוא הסמיכו לכך, להכריז על האזור אזור אסור לדיג עקב זיהום ארעי או מתמשך (להלן - אזור אסור); המנהל רשאי לקבוע ששטח האזור האסור וגבולותיו יהיו שונים מאלה של אזור הזיהום לפי הודעת הגורם המוסמך מכח תקנה 4 וכן להגביל את אסור הדיג למיני דגים אשר נמצא בהם זיהום ארעי או מתמשך. | | |
|  |  | | 1. הכרזת המנהל לפי תקנת משנה (א) על אזור אסור עקב זיהום ארעי תהא תקפה למשך 30 ימים ותפורסם לפי תקנה 8, זולת אם בוטלה קודם לכן לפי תקנה 7 ואולם המנהל רשאי להאריך את תוקף ההכרזה מזמן לזמן לתקופות נוספות, אם ראה כי ממשיכות להתקיים הנסיבות שהביאו להכרזה. | | |
| איסור דיג באזור אסור |  | | 1. לא ידוג אדם שלל דיג באזור שהוכרז אזור אסור לפי תקנה 5. | | |
|  |  | | 1. לא ישווק אדם שלל דיג שמקורו באזור שהוכרז אזור אסור. | | |
| ביטול הכרזה |  | | המנהל רשאי, לאחר התייעצות עם ראש שירותי בריאות הציבור במשרד הבריאות או מי שהוא הסמיכו לכך, לבטל הכרזה על אזור אסור ויודיע על כך כאמור בתקנה 8. | | |
| פרסום הכרזה וביטולה |  | | 1. הכרזה על אזור אסור וביטולה יפורסמו ברשומות, בשני עיתונים יומיים בשפה העברית ובעיתון אחד נפוץ בשפה הערבית ובאתר האינטרנט של השירותים הווטרינריים ובריאות המקנה במשרד שכתובתו <http://www.moag.gov.il/Odot/agriculture_sites/Pages/Veterinary_Services.aspx>; הודעה על ההכרזה תישלח לרופאים הווטרינריים המוסמכים לפיקוח בשווקים לפי סעיף 177 לחוק המזון ולתחנות מיון לדגים כמשמעותם בפסקה (3) להגדרת "מפעל לשחיטת בשר" בסעיף 177 לחוק האמור. | | |
|  |  | | 1. בחופים שבהם קיים אזור אסור עקב זיהום שהוכרז לפי תקנה 5, יציב המשרד שלטים המורים על איסור הדיג בשפות העברית, הערבית והאנגלית ובאותיות ברורות הניתנות לקריאה בנקל. | | |
| חובות רשות מקומית |  | | רופא וטרינר ממשלתי רשאי להורות בכתב לרשות מקומית שבשטחה מצוי אזור אסור, לפנות גוויות של שלל דיג למכון לכילוי פסדים, או להטמינן במקום ובתנאים שיורה; ואולם לא יורה רופא וטרינר ממשלתי על הטמנה אלא לאחר התייעצות עם מי שהשר להגנת הסביבה הסמיכו לכך. | | |
|  |  | | פרק ד': עונשין הוראות שונות | | |
| עונשין |  | | 1. מי שעשה אחד מאלה דינו מאסר שישה חודשים או קנס כאמור בסעיף 61(א)(1) לחוק העונשין: | | |
|  |  | |  | 1. החזיק שלל דיג מבלי שצונן לטמפרטורה שאינה עולה על 4 מעלות צלזיוס בניגוד לתקנה 2(7); | |
|  |  | |  | 1. דג שלל דיג באזור אסור, בניגוד לתקנה 6(א); | |
|  |  | |  | 1. שיווק שלל דיג שמקורו באזור אסור, בניגוד לתקנה 6(ב). | |
|  |  | | 1. מי שעשה אחד מאלה דינו – קנס כאמור בסעיף 61(א)(1) לחוק העונשין: | | |
|  |  | |  | * 1. החזיק שלל דיג בכלי שיט, בניגוד לתקנות 2 (1) עד (6); | |
|  |  | |  | * 1. לא שמר אצלו את הרישיון לספינה או את העתקו ואת רישיון הדיג, בניגוד לתקנה 3. | |
| סמכות פקיד הדיג הראשי |  | | 1. קיום הוראות תקנות אלה יהיה תנאי ברישיון. | | |
|  |  | | 1. הפר בעל רישיון הוראה מהוראות תקנות אלה, רשאי פקיד הדיג הראשי לבטל או להתלות את הרישיון שברשותו או להימנע מחידושו, ובלבד שאם פקיד הדיג הראשי החליט על ביטול הרישיון, תינתן לבעל הרישיון הזדמנות להשמיע את טענותיו. | | |
|  |  | | 1. ראה המנהל כי הופרה הוראה מהוראות תקנות אלה, רשאי הוא להמליץ לפקיד הדיג הראשי לנקוט הליך לביטול הרישיון או להימנע מחידושו לפי תקנת משנה (ב), בעקבות ההפרה. | | |
|  |  | | 1. המלצת המנהל תועבר לפקיד הדיג הראשי בטרם החלטה על ביטול רישיון או הימנעות מחידושו לפי תקנת משנה (ב). | | |
|  |  | | 1. בתקנה זו, "פקיד הדיג הראשי" – כהגדרתו בתקנות הדיג, 1937[[8]](#footnote-9). | | |
| תחילה |  | | 1. תחילתן של תקנות אלה 3 חודשים מיום פרסומן (להלן- יום התחילה). | | |
|  |  | | 1. תקנה 11(א) תחול גם על רישיונות שניתנו ערב יום התחילה. | | |
| הוראת מעבר |  | עד יום תחילתו של פרק ח' לחוק המזון, יראו כאילו בתקנה 8(א), במקום "לרופאים הווטרינריים המוסמכים לפיקוח בשווקים לפי סעיף 177 לחוק המזון" נאמר "לרופאים הווטרינריים כהגדרתם בתקנות בריאות הציבור (מזון)(בדיקת דגים), התשמ"א - 1981[[9]](#footnote-10). | | |
|  |  | | תוספת ראשונה  (תקנה 2(6))  דגים רעילים למאכל אדם  (1) משפחת הנפוחיתיים (Tetraodontidae),לרבות פנינוניים(Canthigastridae);  (2) משפחת דגי שמש (Molidae);  (3) משפחת דו-שיניים (Diodontidae);  (4) משפחת הגמפיליים (Gempylidae).  תוספת שניה  (תקנה 4)  הודעה על זיהום מים | | |
|  |  | | |  | | --- | | לכבוד  מנהל השירותים הווטרינריים במשרד החקלאות ופיתוח הכפר  לפי תקנה 4 לתקנות מחלות בעלי חיים (דיג), התשע"ז - 2017, אני מודיע לך על זיהום מים כמפורט להלן:   1. במקום\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 2. מוקד הזיהום לפי נקודת ציון\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 3. רדיוס אזור הזיהום מהמוקד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 4. גבולות אזור הזיהום\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 5. סוג הזיהום\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 6. הזיהום הוא זיהום ארעי/ מתמשך (מחק את המיותר). 7. פרטים נוספים:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.   תאריך \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_  חתימת הגורם המוסמך  שמו המלא ותפקידו | | | |

\_\_\_\_\_\_\_\_\_\_\_\_ התשע"ז (\_\_\_\_\_\_\_\_\_\_\_ 2017)

(חמ 3-4293 )

\_\_\_\_\_\_\_\_\_\_\_\_\_\_\_\_\_\_\_\_\_\_\_

**אורי יהודה אריאל הכהן**

**שר החקלאות ופיתוח הכפר**

**דברי הסבר**

השירותים הווטרינריים במשרד החקלאות ופיתוח הכפר (להלן - **המשרד**) אחראים על מניעת הפצת מחלות בעלי חיים ושמירה על בריאות הציבור בישראל מכוח פקודת מחלות בעלי חיים [נוסח חדש], התשמ"ה-1985 (להלן – הפקודה).

בטיוטת התקנות מוצע לקבוע הוראות שתכליתן שיפור הפיקוח הווטרינרי על שלל דיג ימי, באמצעות הסדרת הטיפול בשלל דיג בכלי השיט ומניעת דיג באזור מזוהם, במטרה להגן על בריאות הציבור.

טיוטת התקנות הוכנה בתיאום עם אגף הדיג של המשרד הפועל מכוח פקודת הדיג, 1937, אשר מסדירה את הדיג בישראל ומתן רישיונות דיג ובתיאום עם שירות המזון הארצי במשרד הבריאות.

בתקנות מוצע לקבוע את התנאים התברואיים לטיפול והחזקת שלל דיג בכלי השיט עד למועד הובלתו והפצתו לשיווק וכן למנוע שיווק שלל ל דיג, שמקורו באזורים מזוהמים, לשם הגנה על בריאות הציבור.

רקע

טיוטת התקנות נועדה להחליף את הוראות צו ההגנה (טיפול בדגים), תשי"ז-1956, שתוקפו מותנה בקיומו של מצב חירום, ולעדכן אותן בהתאם לדרישות המקובלות כיום בנושא, כאשר ההוראות בדבר איסור דיג באזור מזוהם ושיווק שלל דיג שמקורו מאזור זה, הוכנו בהתאם להחלטות המועצה העליונה למזון בנושא זה.

עיקרי התקנות

בטיוטת התקנות מוצע לקבוע את התנאים התברואיים לטיפול בשלל דיג בכלי השיט, בין היתר, לעניין תשתית, ניקיון ואופן ההחזקה והצינון של שלל הדיג, ולרבות איסור החזקת מיני דגים רעילים.

עוד נקבעו בטיוטת התקנות הוראות האוסרות דיג באזור שהוכרז כאזור אסור לדיג ושיווק שלל דיג שמקורו באזור זה ולשם כך מוצע להסדיר בתקנות את סמכותו של מנהל השירותים הווטרינריים במשרד להכריז על אזור אסור לדיג עקב זיהום ארעי או מתמשך בשל חשש לבריאות הציבור, כאשר הודעה על ההכרזה תישלח לרופאים הווטרינריים המוסמכים לפיקוח בשווקים לפי סעיף 177 לפרק ח' לחוק הגנה על בריאות הציבור (מזון), התשע"ו-2015 (להלן- חוק המזון) ולתחנות מיון לדגים כאמור בסעיף זה. מאחר שהפיקוח הווטרינרי על שיווק שלל הדיג מתבצע כיום ע"י רופאים ווטרינריים מקומיים כהגדרתם בתקנות בריאות הציבור (מזון)(בדיקת דגים), התשמ"א – 1981, נקבעה הוראת מעבר בהתאם לתחילתו של פרק ח' לחוק המזון, קרי: עד ליום 28.2.20

בנוסף, מוצע להסדיר בתקנות את סמכותו של פקיד הדיג הראשי לבטל או להתלות רישיון דיג או להימנע מחידושו אם בעל הרישיון הפר הוראה מהוראות תקנות אלה, בכפוף לזכות שימוע, ולאחר שמנהל השירותים הווטרינריים המליץ בפניו על כך בעקבות ההפרה.

1. ס"ח התשמ"ה, עמ' 84; התשנ"ה, עמ' 82. [↑](#footnote-ref-2)
2. ע"ר 1937, תוס' 1, עמ'137. [↑](#footnote-ref-3)
3. ס"ח התשל"ז, עמ' 226; התשנ"ד, עמ' 348. [↑](#footnote-ref-4)
4. ס"ח התשי"ט, עמ' 169; התשנ"א, עמ' 180. [↑](#footnote-ref-5)
5. ס"ח התשע"ו, עמ' 90. [↑](#footnote-ref-6)
6. ע"ר 1940, תוס' 1, עמ' 191. [↑](#footnote-ref-7)
7. ק"ת התשנ"א, עמ' 38. [↑](#footnote-ref-8)
8. ע"ר 1937, תוס' 2, עמ' 86; ק"ת התשע"א, עמ' 470. [↑](#footnote-ref-9)
9. ק"ת התשמ"א, עמ' 1234. [↑](#footnote-ref-10)